Babalykies by stortingsterrein opgespoorArgieffoto Twee babas is Woensdagmiddag dood aangetref by ŉ stortingsterrein in Devland, langs Eldoradopark in Gauteng. “Ons het die twee liggame omstreeks 12:00 opgespoor,” het Robert Mulaudzi, woordvoerder van die Johannesburgse nooddienste, gesê. “Die een lyk soos ŉ pasgebore baba en die ander is moontlik drie maande oud.” Die babas is op die toneel dood verklaar. Die polisie ondersoek die voorval. Mulaudzi doen ŉ beroep op jongmense en ouers om óf die betrokke staatsdepartement óf ŉ nie-regeringsorganisasie te kontak indien hulle emosionele of ander uitdagings in die gesig staar. “Ons wil graag tragiese voorvalle soos dié verhoed.”